NEVEZÉSI DÍJAK: Egyéni számokban 600 Ft/versenyszám, váltók esetén 1200 Ft/csapat, 70 év feletti versenyzőknek 2 egyéni versenyszám, illetve a 280 év össz életkort meghaladó váltók nevezése ingyenes. A családi váltókban nevezési díj nincs. A pillepárbajban a nevezési díj: 1500 Ft/csapat.

A nevezési díjakat a helyszínen vagy a következő számlaszámra kérjük elküldeni:

CIB Bank 10701245-65821099-51100005

* A nevezéseket on-line rendszeren keresztül kell leadni
* A kitöltendő elektronikus nevezési űrlap a verseny honlapján érhető el ([www.szeniorob.hu](http://www.szeniorob.hu) )
* Nevezési időtartam: 2013.08.01-től 2012.08.05. éjfél
* A nevezések beküldéséhez a honlapon előzetes regisztráció (Új fiók létrehozása) szükséges az egyesület csapatvezetője részéről (akik már regisztráltak, pl a kecskeméti verseny kapcsán, azoknak már nem kell újra regisztrálni).
* Csapatvezetők regisztrációját kérjük, mivel a csapatvezetőknek kell a nevezéseket előzetesen összegyűjteni egyesületen belül és azt feltölteni az oldalon keresztül. Egyéni versenyzők esetében természetesen egyéni regisztrációt kell végrehajtani.

A nevezések beküldését versenyzőnként kell végrehajtani, akinek ez nehézséget okoz az a [feheredit@freemail.hu](mailto:feheredit@freemail.hu) (tel: 06/**70/326-0668**) segítséget kap!

* További információ a nevezésről a [www.szeniorob.hu](http://www.szeniorob.hu) oldalon.

NEVEZÉSI HATÁRIDŐ: 2013. augusztus 05. éjfél.

***Kérjük a határidő pontos betartását!!***

*Versenyzői beléptetést, csak a HATÁRIDŐIG NEVEZETT versenyzőknek van módunkban adni. A kísérők számára belépőt biztosítani nem tudunk, ők kizárólag belépőjeggyel léphetnek be az uszoda területére. Megértéseteket köszönjük!*

KORCSOPORTOK:

A MÚSZ, a LEN és a FINA előírásainak megfelelően egyéni versenyben I-XIV, a váltóknál össz életkor alapján I-VIII. korcsoportban rendezzük. Minden versenyző csak a saját korcsoportjában és azon egyesület színeiben indulhat, melyen tagjaként a 2013-as évben eddig is versenyzett.

A váltóknál a négy tag csak ugyanazon megye vagy Budapest versenyzője lehet, aki az egyéni számokban is így indult.

INDÍTÁS: A verseny során az „EGY RAJTOS” SZABÁLY ÉRVÉNYES!

DÍJAZÁS:

A helyezések eldöntése időfutamok alapján történik. Az I-III. helyezettek díjazásban részesülnek. Tiszteletdíjat kap a legeredményesebb férfi és nő, a legidősebb férfi és nő, illetve a legeredményesebb békés megyei férfi és nő. Az eredményhirdetés a versenyszámok alatt kerül lebonyolításra.

PONTVERSENY:

A MÚSZ-SZÚASZ és a Dr. Regele Károly Szenior úszóklub által alapított vándorkupát egy évre az a megyei vagy budapesti csapat nyeri, mely a legtöbb pontot szerzi. Az első helyezés 8 pontot, a hetedik hely két pontot ér. Mindenki, aki teljesíti a távot, 1 pontban részesül.

VERSENYSZÁMOK:

1. NAP 2. NAP 3. NAP

0. Esélyegyenlőség futam 13-14. 400m gyors 27-28. 200 pillangó

1-2. 50m pillangó 15-16. 100m pillangó 29-30. 100m hát

3-4. 200m hát 17-18. 50m hát 31-32. 50m mell

5-6. 100m mell 19-20. 200m mell 33-34. 100m gyors

7-8. 200m gyors 21-22. 50m gyors 35-36. 200m vegyes

9. 4x50m gyors mix váltó 23. papa - mama - két gyerek 37. nagyszülő–szülő-gyerek váltó

10-11. 4x50m vegyes váltó 24. 4x50m vegyes mix váltó 38. Pillepárbaj döntő

12. papa–mama-gyerek váltó 25-26. 4x50m gyors váltó

EMLÉKSZÁMOK:

Dr. Regele Károly emlékszám: a 200m férfi és női vegyes úszás, kupát a rajthoz állók legidősebb korcsoportjának győztese nyeri.

A versenyszámokat a korcsoportok összevonásával bonyolítjuk le, de korcsoportonként értékeljük. Először a férfiak, majd a nők indulnak.

KÍSÉRÕ SZÁMOK: a kísérő számok eredménye a pontversenybe nem számít bele.

ESÉLYEGYENLŐSÉG FUTAM: Mozgássérült, szellemi sérült gyermekek futama

CSALÁDI VÁLTÓK: Ezzel a versenyszámmal a család minden tagját be kívánjuk vonni mind felkészülésbe, mind a versenyzésbe. A két illetve három generációs váltóknál kérjük a név mellett a születési dátumot is feltüntetni. Nemektől függetlenül csak le- és felmenő ági családtagok indulhatnak egy váltóban. A belépés miatt kérjük előre leadni.

„PILLE-PÁRBAJ": Egy férfiból és egy nőből álló csapatok úsznak 2x50m pillangót. A futamban az utolsónak beérkező váltó kiesik. Egy perc pihenő, után a talpon maradó csapatok újabb 2x50m pillangót teljesítenek, mind addig, amíg csak két pár marad versenyben. A medence befogadó képessége miatt e versenyszámban csak 8 csapat indulhat. Amennyiben ennél több nevezés érkezik, akkor a második versenynapon selejtezőt rendezünk és a másnapi döntőn, csak a legjobb nyolc csapat állhat rajtkőre. A döntő résztvevői ajándékban részesülnek. Nevezési díj: 1500 Ft/csapat.

A VERSENYEN MINDENKI SAJÁT FELELÕSSÉGÉRE INDULHAT.

Sportorvosi igazolás nem szükséges. Mindemellett javasoljuk a rendszeres orvosi ellenőrzést.

A rendezés költségeit, a versenyzők belépőjét a rendezők, az egyéb költségeket a versenyzők fedezik.

A II. nap végeztével szombaton 19 órától közös vacsorát rendezünk”

A vacsorára a belépődíj 2.800.-/fő. A jegyigényeket a nevezéssel együtt kérjük leadni. A verseny ideje alatt jegyek csak korlátozott számban kaphatók.

**Minden versenyzőt és érdeklődött szeretettel várunk!**

SZÁLLÁS LEHETŐSÉGEK:

Wellness Hotel Gyula \*\*\*\*Superior

5700. Gyula, Part u. 5.

Tel: 00 36 66 463-522

Göndöcs Benedek Szakiskola Kollégiuma / YOUNG HOSTELS

GYULA, Part u. 18.

A kollégiumi helyeket Regele Piroskánál lehet lefoglalni levélben (Gyula, Bocskai u.13.) vagy telefonon (06/70 9446858).

Arika Vendégház

5700 Gyula, Kossuth Lajos . u. 11.

Tel: 0036-20/82 30 829

Park Hotel Part u. 7. (Érd: Halász Csárda Panzió) 66/466-303

Aqua Hotel Gyula, Part u. 13. Tel: 06/66 463146, 06/66 468 138.

Gyula, 2013. június 01.

Regele Piroska

elnök